Előterjesztés a Zalakaros Város Önkormányzata Képviselőtestülete 2021. december 16-i ülésére.
Tárgy: Beszámoló a Zalakarosi Közösségi Ház és Könyvtár munkájáról, a kultúra
helyzete a településünkön
Előadó: Sinkovics Norbert Közösségi Ház és Könyvtár intézményvezető 


Közösségi Ház 

A Zalakarosi Közösségi Ház és Könyvtár 2021-ban a korábbi évektől eltérően a pandémia miatt csak június elején tudta elkezdeni a foglalkozásokat, próbákat, rendezvényeket. A Civil Ház nyitva tartása, 2021. január 1-május 30-ig, hétfőtől- péntekig 08:00-16:00-ig volt.
Törvényi előírásnak megfelelően a városoknak kötelezően művelődési házat kell üzemeltetni, 2021. június 1-től, már az előírtaknak megfelelően üzemelt.
Civil Ház látogatottsága 2020-2021. évben. (1. számú mellékletben) 
2021. június elejétől a művészeti csoportok folyamatosan kezdték meg működésüket, a Civil Házban rendszeresen tartják a próbáikat.
A Civil Ház a próbák mellett (Dalárda-Vegyeskar, Bottal-fogó Táncegyüttes, Zöld Ág Tánccsoport, Rügyecske Tánccsoport, Karos Fúvósegyüttes) helyszíne volt összejöveteleknek (Ezüst Klub), tornáknak (gerinctorna), karate edzésnek, hangfürdőnek, civil gyűléseknek, ismeretterjesztő előadásoknak, számítógépes tanfolyam, német ajkúaknak magyar nyelvtanítás.  A művészeti csoportok folyamatosan működtek, a próbarendet nyitva tartásunknak megfelelően betartották. 
Az év elején a Zalakarosi Közösségi Ház munkatársai néhány napot home-office-ban dolgoztak, és arányosan a szabadságok kiadásra kerültek. 
A korlátozások miatt sajnos több rendezvényünket nem tudtuk megtartani, Magyar Kultúra Napja, Folklórest, Költészet Napja. 
A nyári munkaidőnk nagy részét a kertmozival kapcsolatos teendőkre fordítottuk. 
A kertmoziban idén július elsején kezdtük a vetítést. Keddtől szombatig minden este vártuk a szórakozni vágyókat, de ahogy tudtunk igazodtunk a Karos Korzó programjaihoz.  Munkánkat nagymértékben befolyásolta, hogy kevesebb premier filmből tudtunk válogatni, mint az előző években. Számos film premierjét elhalasztották, ami szűkítette a mozik, így a Zalakarosi Kertmozi kínálatát is. 2021-ben a kertmozi üzemeltetési feladatait teljes mértékben - külsős munkavállaló nélkül - a Zalakarosi Közösségi Ház és Könyvtár munkatársai látták el. Amit nagyon fontos megjegyezni, hogy a Karos Korzó erősen befolyásolja a Kertmozi működését, mivel nagy koncertek esetén egyáltalán nem élvezhető a mozi, de még a kisebb rendezvények hangjai is beszivárognak a Kertmoziba, amely zavarja a működést.
2021.10.03-án Idősek Napi rendezvényünket korlátozásokkal ugyan, de meg tudtuk tartani. Új helyszíne a Karos Korzó lett. Október 9-én a Zalakarosi Fúvósfesztivált is itt tartottuk meg.
2021-ben nagyon sok kulturális programmal várta az ide látogató vendégeket és a helyi lakosságot, az újonnan átadott Karos Korzón és Látogatóközpontban a Zalakarosi Turisztikai Nonprofit Kft. Az új infrastruktúra új színt képes vinni a település életébe, mely várhatóan 2022-ben még színvonalasabb előadásokkal, programokkal várja az érdeklődőket.
Meg kell említeni, két személy nevét, aki kulturális programokat szervez Zalakaroson, Rádi Hajnalka, festmény kiállítás és kézműves foglalkozásokkal segíti a rendezvényeket. D. Lukács Ágnes grafikus, festőművész, aki portrékkal, festményekkel, aquarellekkel lepi meg a Zalakarosra érkezőket így kibővítve a kulturális kínálatot. 

Nemzeti ünnepek

Nemzeti ünnepünket, az 1848-as forradalom és szabadságharc ünnepét a nagyobb városokban a kialakult pandémiás helyzet miatt már nem rendezték meg, városunkban koszorúzással emlékeztünk az eseményre. Augusztus 20-i nemzeti ünnepünket a Rügyecske Tánccsoport és a Dalárda-Vegyeskar közreműködésével, szép számú nézőközönséggel ünnepeltük meg.
Az aradi vértanúk napján, Október 6-án a Batthyány szobornál koszorút helyeztünk el, Október 23-át szűk körben, rövid műsorral ünnepeltük meg. Halottak napja alkalmából a Hősi emlékműnél koszorúztunk és mécsest gyújtottunk.

Pályázatok

A tavaszi, nyári időszakban több pályázatot is benyújtottam, melyből kettő pályázat elbírálása már megtörtént az elmúlt hónapokban.  A Csoóri pályázaton 1.000.000 Ft-ot nyertünk, melyet a néptánc csoportjaink működési költségeire tudunk majd felhasználni, a Dalárda-Vegyeskar részére 500.000 Ft-ot nyertünk, amely szintén a működést segíti.

Sportudvar

A Közösségi Ház dolgozói látják el a sportudvar ellenőrzését is, a szükséges kisebb karbantartásokat, javításokat is elvégzik. Az idei évben Stégli János vezetésével igyekeztük a sportudvart valamilyen szinten rendbe hozni. Azonban 2022-ben nagyon fontos lenne a műfüves pálya talaját gépi bedolgozással rendbe tenni, szintén ennek a pályának a labdafogó hálóit feljavítatni, kicserélni. A rekordtán pályán újra elő jönnek a gondok, több helyen hólyagosodik, ezt javítani kell, továbbá a lelátón cserélni kell az ülő részt, mert olyan rossz állapotban van, hogy ezt festeni már nem érdemes, ez jelentő költséggel jár. Ezt a Karos Park vezetőjével egyeztettük, miután szakemberek megvizsgálták. Nagyon fontos lenne egy mosdóval ellátott illemhelyiség, elhelyezése megépítése a sportudvaron.  
Intézményünk dolgozója segít a szociálisan rászorultaknak az ebéd kiszállításában is. 
Nagyon röviden így tudnám összefoglalni a 2021-es évi tevékenységünket, mely természetesen csak töredéke az elvégzett munkának, nyilván ennél jóval több a teendőnk, de mindent írásba foglalni képtelenség.

Személyi és tárgyi feltételek

A Közösségi Ház személyi feltételei, 2022. január elsejétől. (Könyvtár külön kerül kimutatásra)
1 fő igazgató
1 fő közművelődési munkatárs
1 fő gondnok
1 fő informatikus
1 fő sportszervező
1 fő közművelődési szakember (betöltetlen)
Tárgyi, technikai feltételei: Az intézményben, a tárgyi eszközökben, lehetne fejleszteni, elsősorban informatikai eszközök terén lenne jó a frissítés, a legfőbb gond a mindennap használt laptopjainkkal van, régiek, lassúak, akkumulátor hibásak. A tárolás a legnagyobb gondunk miden felé raktározunk, erre kellene megoldást találni. (állvány, szekrény stb…)
Pár külső lámpa az épületre, leginkább a parkoló felől, ott nincs semmilyen világítás. Szállításhoz továbbra is igénybe vennénk az Önkormányzati Fordot.

Könyvtár

Személyi feltételek: A nyilvános könyvtári szolgáltatást 3 személy látja el részmunkaidőben.
Pácsonyi Ildikó: heti 20 órában (kölcsönzés, helyben szolgáltatás: folyóirat, segítségnyújtás katalógusban vagy állományban keresés; rendezvények; nyilvántartás: munkanapló, beírási napló, leltárkönyvek, könyvtári krónika; adminisztrációs munka: könyvek beírása; DJP pont-segítségadás; állománykezelés: selejtezés, állományba vétel; foglalkozások megtartása, azokról beszámolók írása
Rákhely András: heti 20 órában (honlap kezelése, könyvtári dokumentumok felvitele a számítógépes nyilvántartásba,  DJP ponton segítségadás, plakátok készítése, foglalkozásokhoz szerkesztési feladatok, OPAC kezelése )
Horváthné Nagy Elvira: heti 4 órában (rendezvények szervezése; statisztikák készítése; munkatervek, beszámolók; ellenőrzések; kapcsolattartás a könyvtári rendszerrel, pályázatok követése; számlák követése, továbbítása; könyv és folyóirat rendelések;)
Tárgyi feltételek: 
Könyvvásárlás: 
· Az érdekeltségnövelő pénzből: 144 000Ft
· Költségvetésből: 375 000Ft
Folyóiratok éves költsége: 92 276 Ft
A rendezvényeinket nem tudtuk tartani, ezért a költségvetésben tervezett 350 000Ft megmaradt.
Könyvtári felszerelésekre (könyvkártya, katalóguscédula, könyvsarok):12 770 Ft Papírárura, nyomtató patronokra, kézműves foglalkozásainkhoz szükséges ragasztóra, színes papírokra a közösségi ház megrendelésében kaptuk az anyagot.
Az OKN rendezvényeire a Deák Ferenc Megyei és Városi Könyvtárral közösen pályáztunk, rajtuk keresztül kaptunk 21 395 Ft-ot, melyet feléjük számláltunk el. 
Nyitva tartás: A nyilvános és iskolai könyvtári nyitva tartásunkat nem különítjük el. A nyilvános nyitva tartásra jöhetnek az iskolások és az iskolai nyitva tartásra jöhetnek a település lakói is. A városi könyvtárak nyitva tartása legalább 30 óra kellene, hogy legyen, ezért az iskolai heti 11 óra, a városi részen heti 19 órás
(ebből heti 2 óra nyitva tartás), nyitva tartásunkat szeptembertől tudjuk összesen 30 órában teljesíteni. Ez a korábbihoz képes csak munkaszervezést jelent az adminisztrációs munka és a nyitva tartási munka arányában.
A pandémiás helyzet miatt 2021. januártól 2021. június végéig folytattuk a külsős könyvtárhasználók számára szeptemberben elindított küszöbkönyvtári és házhoz szállítási szolgáltatásunkat. Mindkét szolgáltatást folyamatosan igénybe vették a városban élő felnőtt olvasóink. Az épületen belüli könyvtárhasználók jelenléttel is tudták használni a könyvtárunkat. Ez időben megnöveltük a honlapunkra feltett online szolgáltatásainkat. Nemcsak könyvajánlókat, hanem rendezvények videófelvételeit, online könyvtári játékokat tettünk közzé számukra.  2020. július 1-jétől a szabadságok kiadása miatt egy hónapra zárva tartottunk. Augusztus 2-ától jelenléti szolgáltatással nyitottunk újra, csak a városi rész nyitva tartásával heti 15 órában. Augusztus 9-től aug. 13-ig olvasótábort szerveztünk gyerekeknek. Összesen 18-an vettek részt a naponta 8.00-16.00 óráig tartó könyvtári foglalkozásokon. Térítést csak a napi 3-szori étkezésükre (1000Ft/nap/fő) kértünk, melyet az iskolában levő konyha biztosított számukra.
Ebben az időszakban nagymértékű selejtezést is végeztünk az elavult, elhasználódott, elsősorban felnőtt szakirodalmi állományunkból 257 db-ot vontunk ki. Közben a raktárban felgyülemlett tartós tankönyvi állományból is kellett kivonnunk. Ez összesen 762 db elavult tankönyvet jelentett. 
2021. szeptembertől jelenléttel kezdtük a heti 30 órás nyitva tartást, beleértve a szombati két órát is. November 4-től korlátoztuk a belépést, csak maszkban, kézfertőtlenítés után lehet a könyvtári térben jelen lenni. 2021. december 1-jétől pedig ismét áttértünk a külsős felnőttek esetében a küszöbkönyvtári szolgáltatásra. Ezt az indokolja, hogy a könyvtárba csak az iskola főbejáratán keresztül lehet bejönni, ezért, ha az iskolába lépés feltételei változnak, kénytelenek vagyunk mi is azokat elfogadva alkalmazkodni.
A nagy rendezvényeinket tavasszal nem tudtuk megtartani. Így a költészetnapi verses-zenés előadás helyett tavaszi versíró és rajzpályázatot hirdettünk, melyre június közepéig lehetett pályázatokat beadni. Nagy örömünkre szép számmal készültek alkotások a zalakarosi felnőtt lakosság körében is. A másik nagy rendezvényünk az októberi Országos Könyvtári Napok, melyet meg tudtunk valósítani. Történelmi kvízjátékot, egészséges életmódról vetélkedőt, kézműves foglalkozást és felnőtteknek „Szépkorúak az online térben” címmel előadást szerveztünk. Ennek a lebonyolításához ismét pályázattal éltünk. A felnőtteknek október havi ingyenes beiratkozási kampányt indítottunk, mely szépen megemelte felnőtt olvasóink számát.
A magyar népmese napjára mesebarangoló játékot, mesefelolvasásokat, kézműves foglalkozást, könyvtárbemutató órákat szerveztünk. Egy hónapon keresztül volt nálunk kiállítás Turula Erika horgolt mesefiguráiból.
Kisebb rendezvényeink: 
· Könyvtári keresztrejtvények
· Több alkalommal csoportos foglalkozások az óvodai csoportoknak
· Kézműves foglakozások
· Kvízjátékok
2021. július 5-én a könyvtárvezető szakmai műhelynapon vett részt a megyei könyvtárban. A Könyvtári Levelező című szakmai újságjukban cikket jelentettünk meg.  A helyi újságba, a Karosi Krónikába, januártól összesen 4 alkalommal írtunk cikkeket.
2021-es statisztikánk 2021. dec. 1-éig:
Beiratkozott olvasóink száma: 306 fő.  Ebből 105 fő 14 év feletti, tehát nem általános iskolai tanuló.
Személyes használat: 5585 alkalom
Internethasználat:
Kölcsönzött dokumentumok száma: 3126 db
Helyben használt dokumentumok száma: 3084 db
Könyvtári állományunk nagysága, dokumentumaink száma: 15789 db
Könyvtári katalógusunkban jelenleg 11 917 db könyv elérhető, tekinthető meg.

Zalakaros, 2021. december 6.						
									Novák Ferenc
polgármester


Határozati javaslat:

A Képviselőtestület a Zalakarosi Közösségi Ház és Könyvtár 2021. évi beszámolóját a leírtak alapján elfogadja.
Határidő: azonnal
Felelős: Novák Ferenc, polgármester
Operatív felelős: Zalakarosi Közösségi Ház és Könyvtár intézményvezető,

Civil Ház látogatottsága 2020-ban és 2021-ben
	2020
	fő
	2021
	fő

	január
	335 fő
	január
	zárva

	február
	358 fő
	február
	zárva

	március 1-16-ig
	218 fő
	március 
	zárva

	április
	zárva
	április
	zárva

	május
	zárva
	május
	zárva

	június
	zárva
	június
	109

	július
	173 fő
	július
	133

	augusztus
	184 fő
	augusztus
	116

	szeptember
	193 fő
	szeptember
	197

	október
	174 fő
	október
	263

	november 1-11-ig
	54 fő
	november
	232

	december
	zárva
	december
	???


2021. január 1-től május 31-ig jogszabályok betartása miatt zárva (koronavírus miatt).

